《不雨述忧》
明代·林俊

吹尽高云别一天，骄阳舞祸故无前。人间始信雨成玉，门外真无海化田。

阖郡生存悬此日，几家事育应明年。江湖老去知何用，一夜西风雪满颠。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。